केन्द्र सरकार ने अब राष्ट्रीय स्टार्टअप सलाहकार परिषद में सफल स्टार्टअप्स के संस्थापकों, भारत में कंपनियों के विकास और आकलन के काम से जुड़े अनुभवी लोगों, स्टार्टअप्स में निवेशकों के हित का प्रतिनिधित्व करने में सक्षम लोगों, इनक्यूबेटर्स और एक्सीलेटर्स के हितों का प्रतिनिधित्व करने में सक्षम लोग, स्टार्टअप्स के हितधारकों के संगठनों के प्रतिनिधि और उद्योग संगठनों के प्रतिनिधियों जैसे हितधारकों को प्रतिनिधित्व देने के साथ इसमें गैर आधिकारिक सदस्यों को नामित करने का फैसला किया है। नामित गैर आधिकारिक सदस्य इस प्रकार हैं :-
1. श्री बायजू रवींद्रन, बायजूस
2. सुश्री श्रद्धा शर्मा, योरस्टोरी
3. सुश्री लिज्जे चैपमैन, जेस्टमनी
4. श्री अभिराज सिंह, अर्बन कंपनी
5. श्री कुणान बहल, स्नैपडील
6. श्री दीपक गर्ग, रिविगो सर्विस
7. श्री भाविश अग्रवाल, ओला कैब
8. श्री कृष्णा कुमार, क्रॉप्लन
9. श्री संजीव भिखचंदानी, इन्फो एज इंडिया
10.श्री श्रीधर वेम्बु, जोहो कॉर्प
11. श्री कृष गोपालकृष्णन, एक्सिलर वेंचर्स
12. श्री डॉ. सुब्बा राव पावुलुरू, अनथ टेक्नोलॉजिस
13. श्री मोहनदास पई, आरिन कैपिटल पार्टनर्स
14. श्री गोपाल श्रीनिवासन, टीवीएस कैपिटल फंड्स लिमिटेड
15. श्री रमेश बाइरापानेनी, इंडिया पार्टनर्स
16. श्री प्रशांत प्रकाश, ऐक्सेल
17. सुश्री वाणी कोला, कालारी कैपिटल
18. श्री मनोज कोहली, सॉफ्टबैंक इंडिया
19. श्री राजन आनंदन, सिकोया कैपिटल इंडिया
20. श्री अमिताभा बंद्योपाध्याय, एसआईआईसी, आईआईटी कानपुर
21. श्री कुणाल उपाध्याय, सीआईआईई, आईआईएम अहमदाबाद
22. सुश्री रेणुका रामनाथ, इंडियन प्राइवेट इक्विटी एंड वेंचर कैपिटल एसोसिएशन
23. श्री वेंकटेश शुक्ला, द इंडस एंटरप्रेन्योर्स 
24. श्री शरद शर्मा, इंडियन सॉफ्टवेयर प्रोडक्ट इंडस्ट्री राउंडटेबल 
25. सुश्री देबजानी घोष, नेशनल एसोसिएशन ऑफ सॉफ्टवेयर एंड सर्विस कंपनीज 
26. श्री उदय कोटक, भारतीय उद्योग परिसंघ 
27. श्री विनीत अग्रवाल, एसोसिएटेड चैंबर्स ऑफ कॉमर्स एंड इंडस्ट्री ऑफ इंडिया 
28. श्री उदय शंकर, फेडरेशन ऑफ इंडियन चैम्बर्स ऑफ कॉमर्स एंड इंडस्ट्री 
स्टार्टअप सलाहकार परिषद के गैर आधिकारिक सदस्यों का कार्यकाल दो साल या अग्रिम आदेशों तक होगा, जो भी पहले हो।
उद्योग संवर्धन और आंतरिक व्यापार विभाग  ने सतत आर्थिक विकास को बढ़ावा देने और व्यापक स्तर पर रोजगार के अवसर पैदा करने के उद्देश्य से सरकार को देश में नवाचार और स्टार्टअप्स के अनुकूल एक बेहतर माहौल विकसित करने के लिए उठाए जाने वाले कदमों पर परामर्श देने को 21 जनवरी, 2020 को जारी अधिसूचना संख्या 5/2019-स्टार्टअप इंडिया के माध्यम से ‘राष्ट्रीय स्टार्टअप सलाहकार परिषद’ का गठन किया था। परिषद परस्पर चर्चा के बाद निम्नलिखित से संबंधित उपाय सुझाएगी :
i. नागरिकों के बीच और विशेष रूप से विद्यार्थियों में नवाचार की संस्कृति को प्रोत्साहन देना;
ii. अर्ध शहरी और ग्रामीण क्षेत्रों सहित देश भर में अर्थव्यवस्था के सभी क्षेत्रों में नवाचार को प्रोत्साहन देना;
iii. ऊष्मायन और अनुसंधान के माध्यम से रचनात्मक और नवीन विचारों को समर्थन और उनका मूल्यवान उत्पादों, प्रक्रियाओं या उत्पादकता और क्षमता में सुधार करने वाले समाधानों में परिवर्तित होने तक विकास;
iv. उद्योग में नवाचार को ग्रहण करने के अनुकूल एक माहौल विकसित करना;
v. सार्वजनिक सेवाओं की डिलिवरी में सुधार के उद्देश्य से सार्वजनिक संगठनों को नवाचार को आत्मसात करने को सुविधाजनक बनाना;
vi. बौद्धिक संपदा अधिकार तैयार करने, संरक्षण और व्यावसायीकरण को प्रोत्साहन देना;
vii. नियामकीय अनुपालनों और लागत में कमी के द्वारा कारोबार शुरू करने, परिचालन, विकास और उनसे निकलने को आसान बनाना;
viii. स्टार्टअप्स के लिए पूंजी की आसान उपलब्धता को प्रोत्साहन देना;
ix. स्टार्टअप्स में निवेश के लिए घरेलू पूंजी को प्रोत्साहन देना;
x. भारतीय स्टार्टअप्स में निवेश के लिए वैश्विक पूंजी को जुटाना;
xi. मूल प्रवर्तकों के पास स्टार्टअप्स के नियंत्रण को बनाए रखना;
xii. भारतीय स्टार्टअप्स के लिए वैश्विक बाजारों तक पहुंच उपलब्ध कराना।